కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
Quinton de Kock: ఆండ్రీ రసెల్ స్లెడ్జింగ్.. డికాక్ 4, 6, 6
వాంఖడే వేదికగా ఆదివారం రాత్రి జరిగిన మ్యాచ్‌లో ఆండ్రీ రసెల్‌ బౌలింగ్‌ని డికాక్ ఉతికారేయగా.. ఒక్క ఓవర్‌లోనే ముంబయి ఇండియన్స్ జట్టు 21 పరుగుల్ని పిండుకుంది.
Samayam Telugu | Updated:
May 6, 2019, 04:48PM IST
Quinton de Kock: ఆండ్రీ రసెల్ స్లెడ్జింగ్.. డికాక్ 4, 6, 6
హైలైట్స్
ఆండ్రీ రసెల్‌ బౌలింగ్‌ని ఉతికారేసిన డికాక్.. ఒక్క ఓవర్‌లో 21 పరుగులు
డికాక్‌ని భుజంతో గీసుకుంటూ వెళ్లిన ఆండ్రీ రసెల్
మ్యాచ్‌లో ఓడి టోర్నీ నుంచి నిష్క్రమించిన కోల్‌కతా టీమ్
పాయింట్ల పట్టికలో అగ్రస్థానంతో ప్లేఆఫ్‌కి చేరిన ముంబయి
ఐపీఎల్ 2019 సీజన్‌లో ప్రత్యర్థి బౌలర్లని ఉతికారేసిన కోల్‌కతా నైట్‌రైడర్స్ పవర్ హిట్టర్ ఆండ్రీ రసెల్‌కి ఆ బౌలర్ల బాధ ఎలా ఉంటుందో..? ముంబయి ఇండియన్స్ ఓపెనర్ డికాక్ రుచి చూపాడు. వాంఖడే వేదికగా ఆదివారం రాత్రి జరిగిన మ్యాచ్‌లో ఆండ్రీ రసెల్‌ బౌలింగ్‌ని డికాక్ ఉతికారేయగా.. ఒక్క ఓవర్‌లోనే ముంబయి 21 పరుగుల్ని పిండుకుంది. వరుసగా అతను కొట్టిన రెండు సిక్సర్ల, ఒక ‌ఫోర్‌కి సహనం కోల్పోయిన రసెల్.. నాన్‌స్ట్రైక్ ఎండ్‌వైపు వచ్చిన డికాక్‌ని రెచ్చగొడుతూ భుజంతో గీసుకుపోయాడు. కానీ.. అవేమీ పట్టించుకోని డికాక్.. దూకుడు కొనసాగించి ముంబయి విజయానికి బాటలు వేశాడు.
వాంఖడే వేదికగా జరిగిన మ్యాచ్‌లో తొలుత రాబిన్ ఉతప్ప (40: 47 బంతుల్లో 1x4, 3x6) కెరీర్‌లోనే అత్యంత పేలవ ఇన్నింగ్స్ ఆడటంతో టాస్ ఓడి మొదట బ్యాటింగ్ చేసిన కోల్‌కతా 7 వికెట్ల నష్టానికి 133 పరుగులే చేయగలిగింది. సీజన్ ఆరంభం నుంచి తన విధ్వంసక ఇన్నింగ్స్‌తో టీమ్‌కి మెరుగైన స్కోరు అందిస్తూ వచ్చిన ఆండ్రీ రసెల్ ఈ మ్యాచ్‌లో గోల్డెన్‌ డక్‌గా వెనుదిరిగాడు. మలింగ బౌలింగ్‌లో షార్ట్ పిచ్‌ రూపంలో వచ్చిన బంతిని థర్డ్ మ్యాన్ దిశగా కట్ చేయబోయిన రసెల్‌ ముంబయి వికెట్ కీపర్ డికాక్‌కి క్యాచ్ ఇచ్చి ఔటయ్యాడు. అనంతరం ఛేదనలో రోహిత్ శర్మ (55 నాటౌట్: 48 బంతుల్లో 8x4), సూర్యకుమార్ యాదవ్ (46 నాటౌట్: 27 బంతుల్లో 5x4, 2x6), డికాక్ (30: 23 బంతుల్లో 1x4, 3x6) దూకుడుగా ఆడటంతో ముంబయి జట్టు మరో 23 బంతులు మిగిలి ఉండగానే 134/1తో అలవోక విజయాన్ని అందుకుంది.
'Russell was probably angry as I took him on': de Kock There was a lot riding on #MIvKKR on Sunday and things got… https://t.co/tMwFZsOU7j
&mdash; IndianPremierLeague (@IPL) 1557113400000
ఛేదన ఆరంభంలోనే కెప్టెన్ రోహిత్ శర్మ ఆచితూచి ఆడినా.. డికాక్ మాత్రం చెలరేగిపోయాడు. ఇన్నింగ్స్ 4వ ఓవర్ వేసిన ఆండ్రీ రసెల్ బౌలింగ్‌లో తొలి బంతికి ఫోర్ బాదిన రోహిత్ అనంతరం సింగిల్ తీయగా.. మూడో బంతికి స్ట్రైకింగ్‌కి వెళ్లిన డికాక్.. వరుసగా 6, 6 బాదేశాడు. దీంతో సహనం కోల్పోయిన రసెల్.. ఐదో బంతిని షార్ట్ పిచ్ రూపంలో విసరగా.. ఫుల్ షాట్ ఆడిన డికాక్ ఆ బంతినీ బౌండరీకి తరలించాడు. అనంతరం నాన్‌స్ట్రైక్ ఎండ్‌లోకి వచ్చిన డికాక్‌ని భుజంతో రసెల్ రాసుకుంటూ వెళ్లి స్లెడ్జింగ్‌తో రెచ్చగొట్టే ప్రయత్నం చేశాడు. ఈ మ్యాచ్‌లో ఓడిన కోల్‌కతా టోర్నీ నుంచి నిష్క్రమించగా.. ముంబయి పాయింట్ల పట్టికలో అగ్రస్థానంలో నిలిచి ప్లేఆఫ్‌కి చేరింది.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.